**ИНФОРМАЦИЈА СА САСТАНАКА**

**на тему „Гаранција за младе – нове могућности и приликеˮ**

*(Сремска Митровица, Крушевац и Ниш)*

У организацији Министарства за рад, запошљавање, борачка и социјална питања и Националне службе за запошљавање одржана су три локална припремна састанака и то: у Сремској Митровици (25. децембар), Крушевцу (27. децембар) и Нишу (28. децембар), на којима је узело учешће близу 120 представника локалних самоуправа, регионалних привредних комора, Уније послодаваца, Агенције за квалификације, Кровне организације младих Србије, канцеларија за младе, средњих стручних школа, организација цивилног друштва, јавно признатих организатора активности образовања одраслих, регионалних развојних агенција, центара за социјални рад и др. Локални припремни састанци су одржани како би се, пре започињања пилотирања (јануар 2024. године) сви релевантни актери на територији три филијале где ће се спроводити пилотирање (Крушевац, Ниш и Сремска Митровица), упознали и припремили за спровођење активности у оквиру своје надлежности.